
Az adatbányászat alkalmazhatóságának módszerei és lehetőségei a könyvtárakban

A dolgozat bemutatja azokat a módszereket, gyakorlatokat, amelyek az adatbányászat területén a könyvtárakhoz kapcsolódnak.
A könyvtári adatbányászat (bibliomining) folyamatának bemutatása után kitér a könyvtári munkafolyamatok azon területeire, ahol adatbányászati algoritmusokkal megkönnyíthetjük a könyvtárosok munkáját, illetve magasabb minőségű szolgáltatást nyújthatunk az olvasóknak.
Több integrált könyvtári rendszer statisztikai modulját elemzi, olyan szempontból mennyire vannak felkészülve adatbányászati algoritmusok implementálására, illetve mennyire dinamikusan statisztikák készíthetők velük.
Az adatbányászati algoritmusok nagy része használható a könyvtárakban, a dolgozat részletesen leírja ezek működését, illetve azt, hogy pontosan milyen feladatokat oldhatnak meg a könyvtárakban.
A dolgozatban bemutatásra kerülnek az egyes könyvtártípusok szerinti eltérések is.
A létező integrált könyvtári rendszerek nem tartalmaznak adatbányászati modulokat, azonban felkészültek ezek integrálására, így az adatbányászat beépülhet a mai könyvtárak gyakorlatába. A folyamat más országokban már elkezdődött, így hazánkban is megvalósítható, és hasznos lenne ilyen szoftverek készítése, használata.



